**ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ ΠΑΝΕΠΙΣΤΗΜΙΟ ΑΘΗΝΩΝ**



**Επικοινωνία Ανθρώπου Μηχανής**

**ΕΡΓΑΣΙΑ - ΆΣΚΗΣΗ 3:** Υλοποίηση διαδικτυακής διεπαφής δήλωσης συγγραμμάτων

**URL:**  [http://cgi.di.uoa.gr/~std10037/](http://cgi.di.uoa.gr/%7Estd10037/)

**Όνομα:** Γαλούνη Κωνσταντίνα **Α.Μ.:** 1115201000034

**Όνομα:** Γκυρτής Δημήτριος **Α.Μ.:** 1115201000032

**Όνομα:** Δελβινιώτης Σπύρος **Α.Μ.:** 1115201000037

Αθήνα, Μάιος 2014

Σε αυτήν την άσκηση υλοποιήθηκε η διεπαφή του ιστοχώρου Εύδοξος, μεβάση τις προδιαγραφές που ορίσαμε και των οθονών που σχεδιάσαμε ως εικονογραφημένο σενάριο στην προηγούμενη Άσκηση (Άσκηση 2).

Συγκεκριμένα, έχουν υλοποιηθεί τα παρακάτω:

* Αρχική Σελίδα, από την οποία ο χρήστης μπορεί να περιηγείται σε όλες τις παρεχόμενες ψηφιακές υπηρεσίες της διαδικτυακής διεπαφής δήλωσης συγγραμμάτων. Στην περίπτωση όπου ο χρήστης είναι συνδεδεμένος, έχει τη δυνατότητα να μεταφερθεί στη σελίδα Δήλωσης Συγγραμμάτων, στη σελίδα Βοήθειας, στη Σελίδα Αναζήτησης, στη σελίδα Νέα-Ενημερώσεις, καθώς και να μεταβεί στο Προφίλ, όπου υπάρχει δυνατότητα επεξεργασίας των στοιχείων του. Στην περίπτωση που ο χρήστης δεν έχει συνδεθεί/εγγραφεί, μπορεί να συνδέεται μόνο στις σελίδες οι οποίες δεν απαιτούν τα στοιχεία του, δηλαδή στην Αναζήτηση, Νέα-Ενημερώσεις, Βοήθεια. Επιπλέον, έχει υλοποιηθεί η δυνατότητα να πραγματοποιείται «γρήγορη» αναζήτηση από το κουτί που βρίσκεται πάνω δεξιά.
* Σελίδα Αναζήτησης, η οποία ανακατευθύνει αυτόματα στην απλή αναζήτηση Συγγραμμάτων, δεδομένου ότι είναι η πιο συνηθισμένη περίπτωση. Σε αυτή τη σελίδα, υπάρχει ένα κεντρικό κουτί αναζήτησης, το οποίο ενεργοποιείται πατώντας το πλήκτρο Ente. Η σελίδα αυτή είναι συνδεδεμένη με όλες τις υπόλοιπες που αναφέρθηκαν προηγουμένως, καθώς και με τη Σελίδα Σύνθετης Αναζήτησης. Τέλος, παρέχεται και κουμπί Βοήθειας, το οποίο περιγράφει περιεκτικά τι πρέπει να κάνει ο χρήστης για να πραγματοποιήσει αναζήτηση.
* Σελίδα Σύνθετης Αναζήτησης, η οποία έχει την ίδια λειτουργικότητα με τη Σελίδα Απλής Αναζήτησης, με τη διαφορά ότι πλέον δεν υπάρχει ένα κουτί αναζήτησης, αλλά πολλαπλά με βάση κάποια χαρακτηριστικά του Συγγράμματος. Σημειώνεται ότι όπως είναι εμφανές (αναφέρεται και στο κουμπί «Βοήθεια») στο τελευταίο κουτί ο χρήστης δε συμπληρώνει κάτι, παρά πατώντας το βελάκι μπορεί να επιλέξει μεταξύ των επιλογών. Ως προεπιλογή έχει οριστεί το «Σύγγραμμα», αφού η αναζήτηση γίνεται κυρίως από Φοιτητές, για Συγγράμματα.
* Σελίδα Αποτελεσμάτων Αναζήτησης, η οποία εμφανίζεται κάθε φορά που ο χρήστης πραγματοποιεί αναζήτηση από οποιοδήποτε σημείο του ιστοχώρου. Εδώ υπάρχει κουτί ταξινόμησης (η οποία δεν ενεργοποιείται, αλλά υπάρχει η ένδειξη ότι το σύστημα «φορτώνει» κάποια δεδομένα»). Τα συγγράμματα εμφανίζονται ως λίστα και παρέχονται πληροφορίες σχετικές με αυτά, μαζί με μία φωτογραφία εξωφύλλου για καθένα από αυτά.
* Βοηθητική Σελίδα, στην οποία υπάρχουν μερικές οδηγίες για τον ιστοχώρο σε μορφή ερωταπαντήσεων. Οι ερωτήσεις εμφανίζονται κάθετα και πατώντας πάνω στην καθεμία, εμφανίζεται δίπλα η αντίστοιχη καρτέλα με την απάντηση και τις οδηγίες.
* Σελίδα Εγγραφής χρήστη, η οποία εμφανίζεται κάθε φορά που ένας μη συνδεδεμένος χρήστης επιλέγει να εγγραφεί στο σύστημα. Σε αυτή τη σελίδα υπάρχουν κάποια εικονίδια όπου το καθένα αντιστοιχίζεται σε μία ομάδα χρηστών (υπάρχει και η ονομαστική περιγραφή) και επιλέγοντας ο χρήστης την ιδιότητά του (λειτουργεί η ιδιότητα του φοιτητή), ανακατευθύνεται σε μία φόρμα συμπλήρωσης των στοιχείων του.
* Σελίδα εγγραφής φοιτητή, στην οποία ανακατευθύνεται κάποιος από τη σελίδα εγγραφής στην περίπτωση που πατήσει το εικονίδιο του φοιτητή. Εδώ υπάρχει μία φόρμα όπου ο χρήστης συμπληρώνει τα αντίστοιχα πεδία
* Σελίδα Προφίλ και επεξεργασίας Στοιχείων, η οποία εμφανίζεται είτε μόλις κάποιος χρήστης (φοιτητής) εγγραφεί στο σύστημα, αφού βγει το αντίστοιχο μήνυμα ότι η εγγραφή ολοκληρώθηκε, είτε μόλις κάποιος χρήστης (φοιτητής) συνδεθεί με ήδη υπάρχον λογαριασμό, αφού βγει το αντίστοιχο μήνυμα ότι η σύνδεση πραγματοποιήθηκε. Σε αυτή τη σελίδα εμφανίζονται τα στοιχεία του χρήστη, όπως τα συμπλήρωσε κατά την εγγραφή του και παρέχεται η δυνατότητα τροποποίησής τους.
* Σελίδα Τροποποίησης Στοιχείων, η οποία εμφανίζεται μόλις ο φοιτητής πατήσει το κουμπί «Επεξεργασία Στοιχείων» της προηγούμενης σελίδας (Προφίλ). Σε αυτήν την περίπτωση εμφανίζεται ένα pop-up παράθυρο με τη δυνατότητα να αλλάξουν τα στοιχεία: όνομα, επίθετο, όνομα χρήστη, κωδικός (με επιβεβαίωση), τηλέφωνο και email. Το παράθυρο αυτό έχει το κουμπί «Ακύρωση», το οποίο κλείνει το παράθυρο και ο χρήστης μεταφέρεται στη σελίδα Προφίλ με τα στοιχεία ίδια με πριν, καθώς επίσης και το κουμπί ΟΚ, το οποίο επιβεβαιώνει τις αλλαγές και αν αυτές είναι αποδεκτές ο χρήστης μεταφέρεται στη σελίδα του προφίλ με τα αλλαγμένα πλέον στοιχεία, ενώ σε αντίθετη περίπτωση επιστρέφει ξανά στο παράθυρο με μήνυμα λάθους και έχοντας διατηρήσει τα παλιά στοιχεία χρήστη.
* Σελίδα Δήλωσης Συγγραμμάτων, η οποία εμφανίζεται μόνο σε συνδεδεμένους φοιτητές, όταν επιλέξουν τη «Δήλωση» από το οριζόντιο μενού ή από οποιοδήποτε άλλο σημείο του ιστοχώρου. Η σελίδα αυτή εμφαζίνεται ως καινούριο παράθυρο του browser και στο κάτω μέρος ο φοιτητής επιλέγει τη σχολή και το τμήμα του μέσω drop-down λιστών. Πατώντας το κουμπί next θα μεταφερθεί στην επόμενη σελίδα, όπου υπάρχουν λίστες (δεξιά) για μαθήματα ανά έτος και (αριστερά) για επιλεγμένα συγγράμματα τα οποία μπορούν να από-επιλεγούν. Πατώντας πάνω σε κάποιο μάθημα της αριστερής λίστας εμφανίζονται τα βιβλία με κάποια χαρακτηριστικά τους στο κεντρικό παράθυρο, όπου με το κουμπί-βιβλίο δεξιά του βιβλίου εμφανίζονται αναλυτικά στοιχεία του και φωτογραφία του, ενώ κλικάροντας το κουτάκι αριστερά το βιβλίο επιλέγεται. Με το πάτημα του “continue” βγαίνει μήνυμα επιβεβαίωσης ότι ο χρήστης θέλει να ολοκληρώσει την τρέχουσα δήλωση. Στη συνέχεια θα εμφανιστεί σελίδα με λίστα των επιλεγμένων βιβλίων.
* Σελίδα Λίστας Επιλεγμένων Συγγραμμάτων, στην οποία ο χρήστης ,μεταφέρεται αφού επιβεβαιώσει ότι ολοκλήρωσε τη δήλωσή του.

Σημείωση 1: Σε οποιαδήποτε σελίδα, ο χρήστης πατώντας το Logo του Ευδόξου θα οδηγηθεί στην αρχική σελίδα.

Σημείωση 2: Μόλις ο χρήστης κλείσει το νέο παράθυρο που δημιουργήθηκε με την επιλογή της Δήλωσης Συγγραμμάτων, το προηγούμενο (Αρχικό) παράθυρο από όπου οδηγήθηκε σε αυτό παραμένει αμετάβλητο.

Για τις ανάγκες της άσκησης χρησιμοποιήθηκαν html, php, javascript και css και η άσκηση έχει τοποθετηθεί στον server: με url: [http://cgi.di.uoa.gr/~std10037/](http://cgi.di.uoa.gr/%7Estd10037/)

Δοκιμαστικοί κωδικοί που χρησιμοποιήσαμε για τον έλεγχο της σύνδεσης είναι οι εξής:

Host:

sql3.freemysqlhosting.net

Database name: sql347263

Database user: sql347263

Database password: hG4!lQ9%

Port number: 3306